Senyores, senyors

El sotasignant, Nom de la persona, amb domicili a carrer i població del adherent i DNI número núm del DNI, manifesto mitjançant aquest document la meva adhesió a la sol·licitud de la Creu de Sant Jordi per a l'Ateneu de Sant Just Desvern, com a reconeixement de la tasca feta al llarg de 100 anys al servei de la cultura i la convivència al nostre país.

L'Ateneu de Sant Just Desvern és una entitat sense ànim de lucre que des de la seva fundació el 1918 s'ha dedicat a elevar el nivell cultural de la població catalana en general i la santjustenca en particular. Ho ha fet -i continua fent-ho- amb accions formatives (dues de les tres escoles públiques de Sant Just van ser creades per l'Ateneu en èpoques de dictadura per garantir un ensenyament en català i de qualitat) i amb el foment de tota mena d'activitats culturals. Actualment continua la seva tasca cultural i de lleure amb 4 grups corals, 3 grups teatrals, una secció de muntanya (SEAS), una secció d'arts plàstiques, l'edició ininterrompuda d'una revista local des del gener de 1979 (la Vall de Verç), una seccció de billar, una de balls de saló, un grup joves i les escoles de música, escriptura i teatre. A més, es fa una programació regular amb Jazz, documentals i altres espectacles de qualitat.

L'activitat de l'Ateneu permet juntar en un projecte cultural gent d'edats i procedències molt diferents, i pel seu volum d'activitat i per la diversitat d'aspectes culturals que tracta, és l'entitat de referència a Sant Just Desvern.

En reconeixement a aquesta tasca extraordinària mantinguda al llarg de 100 anys he decidit adherir-me a la sol·licitud de concessió de la Creu de Sant Jordi a l'Ateneu de Sant Just Desvern. I per a què així consti, signo aquest document a nom de la població, el dia data.

Cordialment,

Nom i cognoms del signant